Reusevoorsprong vir Proteas in Perth | Nuus24
Perth – Die Proteas het Sondag 'n totaal van 569 lopies aangeteken in hulle tweede kolfbeurt op die derde dag van die derde en laaste toets teen Australië in Perth.Met 'n voorsprong van 62 in die eerste kolfbeurt reeds op die kerfstok het die Proteas 'n reuseteiken van 632 lopies vir die tuisspan gestel.Hashim Amla het so byna sy derde dubbele honderdtal in toetskrieket behaal, en is op 169 deur Mitchell Johnson uitgevang.Die besoekers was teen teetyd op 467/5.Suid-Afrika moet die wedstryd wen of 'n gelykopuitslag afdwing om sy nommer-een-plek op die toetsranglys te behou.– Volg Nuus24 op Twitter.